turjo4nis/wikipedia-bn-dump-20250701 huggingface dataset:
মারলন ব্ল্যাক

মারলন ইয়ান ব্ল্যাক (; জন্ম: ৭ জুন, ১৯৭৫) ত্রিনিদাদ ও টোবাগোর ক্যালিফোর্নিয়া এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মারলন ব্ল্যাক।

খেলোয়াড়ী জীবন 
১৯৯৩-৯৪ মৌসুম থেকে ২০০৪ সাল পর্যন্ত মারলন ব্ল্যাকের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে ছয়টিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন মারলন ব্ল্যাক। ২৩ নভেম্বর, ২০০০ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৯ এপ্রিল, ২০০২ তারিখে পোর্ট অব স্পেনে সফরকারী ভারত দলের বিপক্ষে সর্বশেষ টেস্টে অংশ নেন তিনি।

২০০২ সালে সর্বশেষ আন্তর্জাতিকে অংশ নেন তিনি। এ পর্যায়ে মেলবোর্নের নৈশক্লাবে ঝগড়া করেন ও মারাত্মকভাবে আহত হন। সফরের শেষদিকে দলীয় সঙ্গী ওয়াভেল হাইন্ডস ও সিলভেস্টার যোসেফকে সাথে নিয়ে নৈশক্লাবে গিয়েছিলেন। হোটেলে ফেরার পথে চারজন মাতাল রাস্তায় বোতল ভেঙ্গে দুই ভাগে বিভক্ত হয়ে তাদের মুখোমুখি হয়। হাইন্ডস ও যোসেফ মুক্তি পেলেও তাকে মারাত্মকভাবে পিটানো হয়।

বর্তমানে তিনি ইংল্যান্ডে বসবাস করছেন। ব্যক্তিগত জীবনে বিবাহিত তিনি। চার সন্তানের জনক তিনি।

তথ্যসূত্র

আরও দেখুন 
 লিওন গারিক
 রেজিনাল্ড স্কারলেট
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৭৫-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
চেশায়ারের ক্রিকেটার
ত্রিনিদাদ ও টোবাগোর ক্রিকেটার
কণ্টকগুল্মফল

এই প্রবন্ধটি রাস্পবেরির বিভিন্ন প্রজাতির বর্ণনা করে সম্পাদিত।
রাস্পবেরির ল্যাটিন নাম রুবাস আইডিয়াস।এটি রোসার পরিবার থেকে আগত।গ্রীষ্মের অন্যতম ফল এবং রাস্পবেরি নামে অধিক পরিচিত। বিশ্বের বিভিন্ন দেশে এর চাষাবাদ হয় তবে জার্মানে এর সর্বাধিক চাষ হয়ে থাকে।জ্যাম,সিরাপ,মদ তৈরিতে ব্যবহার হয় এ ফল।এবং এর পাতা থেকে রাস্পবেরি চা তৈরি করা হয়।

উৎপাদন

চাষাবাদ 
অসংখ্য রাস্পবেরি চাষ নির্বাচন করা হয়েছে।

বাণিজ্যিক এবং গার্হস্থ্য চাষের জন্য দুটি ধরনের রাস্পবেরি পাওয়া যায়; গ্রীষ্ম-সহনশীল প্রকারটি দ্বিতীয় বছরের বেতগুলিতে প্রচুর পরিমাণে অপেক্ষাকৃত স্বল্প সময়ের মধ্যে উৎপাদন করে এবং "চিরসবুজ" গাছপালা, যা প্রথম বছরের বেতের এর শেষেও কিছু ফল দেয় গ্রীষ্ম এবং শরৎ, পাশাপাশি দ্বিতীয় বছরের বেতের গ্রীষ্মের ফসল। সেই হিসাবে চিহ্নিত (এজিএম) অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।

উৎপত্তি 
রাস্পবেরি নাম এসেছে রাস্পাইস(গোলাপি বর্ণের ওয়াই)থেকে।যার অর্থ দাড়ায় বর্ণিত করা।
হয়তো পুরাতন ইংরেজি অনুযায়ী এর খরখরে উপরিভাগের জন্য এর নাম প্রভাবিত হয়েছিল পুরাতন খরখরে বা রুক্ষ বেরি।

ব্যবহার

প্রজাতি 
Rubus crataegifolius (এশিয়ান রাস্পবেরি)

Rubus gunnianus(তাসমানিয় আলপাইন রাস্পবেরি)

Rubus idaeus (লাল রাস্পবেরি বা ইউরোপীয় লাল রাস্পবেরি)

Rubus leucodermis (হোয়াইটবার্ক রাস্পবেরি বা ওয়েস্টার্ন রাস্পবেরি, নীল রাস্পবেরি, কালো রাস্পবেরি)

Rubus occidentalis (কালো রাস্পবেরি)

Rubus parvifolius ( অস্ট্রেলিয়ান নেটিভ রাস্পবেরি)

Rubus phoenicolasius ( ওয়াইন রাস্পবেরি বা ওয়াইনবেরি )

Rubus rosifolius ( মরিশাস রাস্পবেরি )

Rubus strigosus ( আমেরিকান রেড রাস্পবেরি)

Rubus ellipticus ( হলুদ হিমালয়ান রাস্পবেরি)

রুবসের বেশ কয়েকটি প্রজাতি, যাকে রাস্পবেরিও বলা হয়, অন্যান্য সাবজেনিয়ায় শ্রেণিবদ্ধ করা হয়েছে, যার মধ্যে রয়েছে:

Rubus deliciosus (বোল্ডার রাস্পবেরি, সাবজেনাস অ্যানোপ্লোব্যাটাস )

Rubus odoratus (ফুলের রাস্পবেরি, সাবজেনাস অ্যানোপ্লোব্যাটাস )

Rubus nivalis (স্নো রাস্পবেরি, সাবজেনাস চামাইব্যাটাস )

Rubus arcticus (আর্কটিক রাস্পবেরি, সাবজেনাস সাইক্ল্যাকটিস )

Rubus sieboldii ( মলুচা রাস্পবেরি, সাবজেনাস মালাচোব্যাটাস)

চিত্রশালা

তথ্যসূত্র 

বেরি
উদ্ভিদের সাধারণ নাম
সুরুজ রঘুনাথ

সুরুজ রঘুনাথ (জন্ম: ২২ মার্চ, ১৯৬৮) ত্রিনিদাদ ও টোবাগোর চাগুয়ানাস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।

প্রথম-শ্রেণীর ক্রিকেট 
১৯৮৮-৮৯ মৌসুম থেকে ২০০০-০১ মৌসুম পর্যন্ত সুরুজ রঘুনাথের প্রথম-শ্রেণীর খেলোয়াড়ী জীবন চলমান ছিল। 
আক্রমণধর্মী ডানহাতি উদ্বোধনী ব্যাটসম্যানের ভূমিকায় অবতীর্ণ হতেন তিনি। ১৯৮৯ থেকে ২০০১ সাল পর্যন্ত ঘরোয়া ক্রিকেটে ত্রিনিদাদ ও টোবাগো দলের পক্ষে খেলেছেন।

প্রকৃতই আক্রমণধর্মী ডানহাতি উদ্বোধনী ব্যাটসম্যান হিসেবে সুরুজ রঘুনাথের আত্মপ্রকাশ ঘটে। তবে, ত্রিনিদাদ ও টোবাগো থেকে আসার দুই বছর পরই ওয়েস্ট ইন্ডিজের পক্ষে টেস্ট খেলার সুযোগ এনে দেয়। ঐ মৌসুমে তিনি আঞ্চলিক পর্যায়ের ক্রিকেটে দুইটি শতরান ও দুইটি অর্ধ-শতরানের ইনিংস খেলেন। তবে, উদ্বোধনী ব্যাটসম্যানদেরকে স্থানচ্যূত করতে পারেননি। হতাশার কবলে আচ্ছন্ন হয়ে পড়ে, খেলায় ছন্দ হারান ও শারীরিক ভারসাম্যহীনতায় শেষের বছরগুলো অতিবাহিত করেন।

১৯৯৮ সালে হাত ভেঙ্গে ফেলেন। কেবলমাত্র ১৯৯৯ সালের আঞ্চলিক বুস্টা কাপ প্রতিযোগিতার প্রাথমিকপর্বে পাঁচ খেলার তিনটিতে অংশ নেন। তবে, শেষ চার ইনিংসের মধ্যে দুইটিতে অর্ধ-শতরানের ইনিংস খেলেন। ১৯৯৯ সাল পর্যন্ত তার ব্যাটিং গড় ছিল মাত্র ৩০। সর্বশেষ অর্ধ-শতরানের ইনিংস খেলাকালীন একই দিনে প্রথম টেস্টের জন্যে দল ঘোষণা করা হলেও শেরউইন ক্যাম্পবেলকে উদ্বোধনী ব্যাটসম্যান হিসেবে রাখা হয়। তিনি ও ড্যারেন গঙ্গা প্রথম উইকেটে ৯৯ রান তুলেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন সুরুজ রঘুনাথ। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৫ মার্চ, ১৯৯৯ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১৩ মার্চ, ১৯৯৯ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।

মার্চ, ১৯৯৯ সালে অস্ট্রেলিয়ার বিপক্ষে দুই টেস্টে অংশ নিলেও তেমন সফল হননি। তরুণ অবস্থায় পুলিশ ছিলেন। ফাস্ট বোলারদের বিপক্ষে কোন বন্দীকে সাথে না নেয়ার পক্ষপাতি তিনি। কিছু সময় আঞ্চলিক ক্রিকেটে জড়িয়েছিলেন ও ১৯৯৫ সালে ওয়েস্ট ইন্ডিজ এ-দলের সফরে সীমিত সফলতা পান। ফাস্ট বোলারদের বিপক্ষে তার দৃষ্টিভঙ্গী সাধারণমানের ছিল। তাদের বিপক্ষে আক্রমণধর্মী খেলা উপহার দাও নতুবা তারা তোমায় কুপোকাত করবে। গ্লেন ম্যাকগ্রাকে একবার তিনি কয়েকবার হুক শটের মাধ্যমে অর্ধ-শতরানের ইনিংসে নিয়ে যান। তবে, আইনের সাথে তার অতীতের সম্পৃক্ততা সত্ত্বেও তিনি অন্যের ভীতির পাত্র ছিলেন না। হুক ও কাটের মারের দিকেই তিনি স্বাচ্ছন্দ্যবোধ করতেন অধিক। এরজন্যে তাকে অবশ্য ভাগ্যের সহযোগিতার উপর নির্ভর করতে হতো। এছাড়াও, তার ফিল্ডিং বেশ বিশ্বস্ত ছিল।

ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন তিনি। ত্রিনিদাদ ও টোবাগো ক্রিকেট বোর্ডের প্রধান নির্বাহী কর্মকর্তা হিসেবে দায়িত্ব পালন করছেন।

তথ্যসূত্র

আরও দেখুন 
 হার্বার্ট চ্যাং
 নিক্সন ম্যাকলিন
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৬৮-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ত্রিনিদাদ ও টোবাগোর ক্রিকেটার
প্যাট্রিসিয়া ডেলি

প্যাট্রিসিয়া ডেলি বা প্যাট্রিসিয়া ও ডালে একজন জ্যামাইকান ব্রিটিশ মানব ভূগোলবিদ এবং শিক্ষাবিদ, তিনি একাধারে জোরপূর্বক অভিবাসন, রাজনৈতিক বাস্তুশাস্ত্র এবং আফ্রিকা বিষয়ে বিশেষজ্ঞ। তিনি অক্সফোর্ড বিশ্ববিদ্যালয়ের আফ্রিকার মানব ভূগোল বিভাগের অধ্যাপক এবং অক্সফোর্ডের যিশু কলেজের ফেলো। তার কর্মক্ষেত্র মূলত লন্ডনের অক্সফোর্ড বিশ্ববিদ্যালয়। বিজ্ঞান বিষয়ে স্নাতক ডিগ্রি লাভ করলেও তিনি কলা বিভাগ থেকে স্নাতকোত্তর ডিগ্রি লাভ করেন। তার অধ্যাপনা ও গবেষণার বিষয়বস্তু ছিল আফ্রিকার অভিবাসন সমস্যা ও অনুন্নত ব্যবস্থা। তার ডক্টরেটের মূল গবেষণাপত্রটিও এই বিষয়ের উপর আধারিত ছিল।

প্রাথমিক জীবন এবং শিক্ষা

প্যাট্রিসিয়া ডেইলির জন্ম হয়েছিল জ্যামাইকার গ্রামীণ প্রদেশে এবং সেখানেই তার শৈশবকাল ব্যয়িত হয়। ১২ বছর বয়সে তিনি ইংল্যান্ডে গমন করেন। প্রাথমিক ভাবে তিনি লন্ডনের হ্যাকনিতে এক স্কুলে পড়াশোনা করেছিলেন।  কিশোর বয়সে তিনি  পেম্বুরি এস্টেট-এ বসবাস করেছিলেন।
তার পরিবারের মধ্যে তিনিই প্রথম ব্যক্তি যিনি উচ্চশিক্ষার জন্য বিশ্ববিদ্যালয়ে গমন করেন। তিনি লন্ডনের মিডলসেক্স পলিটেকনিক কলেজ-এ ভর্তি হন এবং সেখানে ব্যাচেলর অফ সাইন্স (বিএসসি) বা বিজ্ঞান বিভাগে স্নাতক ডিগ্রি অর্জন করেন। তিনি লন্ডন বিশ্ববিদ্যালয়ের অন্তর্গত গোল্ডস্মিথ কলেজ এবং স্কুল অফ ওরিয়েন্টাল এন্ড আফ্রিকান স্টাডিস -এই দুই প্রতিষ্ঠানেই স্নাতকোত্তর ডিগ্রি গ্রহণ করেন। তিনি কলা বিভাগে মাস্টার অফ আর্টস স্নাতকোত্তর ডিগ্রি লাভ করেন এবং সাথে সাথে শিক্ষাবিদ হিসাবে পোস্ট গ্রাজুয়েট ডিগ্রি অব এডুকেশন (পিজিসিই) অর্জন করেন। এরপর তিনি অক্সফোর্ড বিশ্ববিদ্যালয়ে গমন করেন  দর্শনশাস্ত্রে ডক্টরেট ডিগ্রি(ডিফিল) লাভ করার জন্য। ১৯৮৯ সালে তিনি  আফ্রিকার শরণার্থী এবং অনুন্নত ব্যবস্থা: তানজানিয়ায় বরুন্দি শরণার্থীদের ক্ষেত্রে -এই বিষয়ে একটি গবেষণামূলক প্রবন্ধ প্রকাশ করেন এবং তার ডক্টরেটে ডিগ্রি সম্পূর্ণ করেন।.

শিক্ষাবিদ জীবন
প্রথমে তিনি ডার্টমাউথ কলেজ এবং লফবারো বিশ্ববিদ্যালয়ে শিক্ষাদান করতেন। ১৯৯৬ সালে তিনি অক্সফোর্ড বিশ্ববিদ্যালয়ে যোগদান করেন। সেখানে তিনি মানব ভূগোল বিষয়ের অধ্যাপক হিসাবে নিযুক্ত হন। তিনি মূলত অক্সফোর্ডের পেমব্রোক কলেজ-এ নিযুক্ত হন। তিনিই প্রথম কৃষ্ণাঙ্গ মহিলা যিনি অক্সফোর্ড বিশ্ববিদ্যালয়ে অধ্যাপক ও প্রভাষক হিসাবে যোগদান করেছিলেন। পরবর্তীকালে তিনি অক্সফোর্ডের জেসুস কলেজ -এ ফেলো হিসাবে যোগদান করেন।

তিনি ১৯৯৮ থেকে ২০০৪ সাল পর্যন্ত জেসুস কলেজ -এ মহিলা শিক্ষার্থীদের শিক্ষাদানের কাজ করতেন এবং ১৯৯৯ থেকে ২০০২ সাল অবধি তিনি এডমিশন বা নিয়োগ বিভাগে ছিলেন। তিনি ২০১৫/২০১৬ শিক্ষাবর্ষের সময়কালে বিশ্ববিদ্যালয়ের মূল্যায়নকারী ছিলেন। তিনি ২০১৬ সালের সেপ্টেম্বরে আফ্রিকার মানব ভূগোল বিষয়ে তার অধ্যাপনা ও গবেষণামূলক কাজের জন্য অধ্যাপক হিসাবে বিশেষ উপাধি পেয়েছিলেন।

২০১৭ সালে, ডেলি সেই ২৪ জন উল্লেখযোগ্য ব্যক্তির তালিকায় যুক্ত হন যাদের অক্সফোর্ড বিশ্ববিদ্যালয় কর্তৃপক্ষ প্রতিকৃতি চিত্রিত করতে এবং বিশ্ববিদ্যালয়ে প্রদর্শিত করতে বেছে নিয়েছিলেন। মধ্যযুগ থেকে শুরু করে আধুনিক কাল  অবধি অক্সফোর্ড বিশ্ববিদ্যালয় প্রতিষ্ঠা, নির্মাণ ও প্রসিদ্ধির জন্য উল্লেখযোগ্য অবদানকারী ব্যক্তিদের সম্মান দিতে এবং তাদের চিত্রশালায় আরও বৈচিত্র্য আনার লক্ষ্যে এটি করা হয়েছিল।

উল্লেখযোগ্য কাজ

তথ্যসূত্র

জীবিত ব্যক্তি
মানব ভূগোলবিদ
জামাইকার ভূগোলবিদ
নারী ভূগোলবিদ
মিডলসেক্স বিশ্ববিদ্যালয়ের প্রাক্তন শিক্ষার্থী
অক্সফোর্ড বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের প্রতীক

পশ্চিমবঙ্গের প্রতীক বা  পশ্চিমবঙ্গ রাজ্য প্রতীক হচ্ছে ভারতের পশ্চিমবঙ্গ রাজ্য সরকারের সরকারি সীলমোহর।

নকশা 
"বিশ্ববাংলা আবহের" (থিম) উপর ভিত্তি করে প্রতীকটির নকশা করা হয়। প্রতীকটিতে একটি ফুল-আকৃতির নকশাকৃত বৃত্তের অভ্যন্তরে পশ্চিমবঙ্গ রাজ্যের মানচিত্রের পাশাপাশি এশিয়া, ইউরোপ এবং আফ্রিকা মহাদেশের খণ্ডাংশ প্রদর্শিত সবুজ রঙের পৃথিবীর মানচিত্রের উপর বাংলা "ব" বর্ণ প্রদর্শিত রয়েছে। বৃত্তের অভ্যন্তরে তথা পৃথিবীর আংশিক মানচিত্রের উপরে আকাশী পটভূমিতে বাংলা ভাষা ও লিপিতে পশ্চিমবঙ্গ সরকার এবং নিচে ইংরেজিতে GOVT. OF WEST BENGAL লিখা রয়েছে।   ফুল-আকৃতির বৃত্তটির উপরে রয়েছে সবুজ রঙে ভারতের জাতীয় প্রতীক। সার্বিকভাবে প্রতিকটিতে সবুজ রঙের প্রাধান্য বিদ্যমান।

ইতিহাস 

পশ্চিমবঙ্গ রাজ্যের বর্তমান প্রতীকটির নকশা করেন রাজ্যের বর্তমান মুখ্যমন্ত্রী মমতা বন্দ্যোপাধ্যায়। ২০১৮ সালের জানুয়ারি মাসে প্রতীকটি আনুষ্ঠানিকভাবে গৃহীত হয়। ২০১৮ সালে এই নতুন প্রতীক গ্রহণের পূর্বে রাজ্য সরকার সরকারি কাজে ভারতের জাতীয় প্রতীক ব্যবহার করলেও বিপণনের কাজে একটি স্বতন্ত্র প্রতীক ব্যবহার করতো। "বাংলার মুখ" নামে পরিচিত এই লোগোতে লাল রঙের ওড়না দিয়ে ঘেরা নারীর মুখকে চিত্রিত করা হয়েছে।

সরকারি ব্যানার 
বর্তমানে ভারতের কোন রাজ্যের নিজস্ব পতাকা না থাকলেও রাজ্য সরকার সাদা জমিনের উপর নিজ রাজ্য সরকারের প্রতীক বসানো ব্যানারের মাধ্যমে নিজ রাজ্যের প্রতিনিধিত্ব করতে পারে। পশ্চিমবঙ্গ সরকারের ব্যানারেও একই ভাবে সাদা জমিনের উপর রাজ্যের প্রতীক প্রদর্শিত হচ্ছে।

তথ্যসূত্র

বহিঃসংযোগ 
 পশ্চিমবঙ্গ রাজ্য সরকার

ভারতের রাজ্য প্রতীক
পশ্চিমবঙ্গের প্রতীকসমূহ
পশ্চিমবঙ্গ সরকার
কোম্পানীগঞ্জ থানা, সিলেট

কোম্পানীগঞ্জ থানা বাংলাদেশের সিলেট জেলার অন্তর্গত কোম্পানীগঞ্জ উপজেলার একটি থানা।

প্রতিষ্ঠাকাল 
১৯৭৬ সালে কোম্পানীগঞ্জ থানা প্রতিষ্ঠিত হয়। থানা সৃষ্টির পূর্বে এটি সুনামগঞ্জ জেলার ছাতক থানাধীন ইসলামপুর ইউনিয়ন, সিলেট জেলার কোতোয়ালী থানাধীন জালালাবাদ ইউনিয়ন এবং গোয়াইনঘাট থানাধীন রুস্তমপুর ও তোয়াকুল ইউনিয়নের অংশ ছিল।

প্রশাসনিক এলাকাসমূহ 
কোম্পানীগঞ্জ উপজেলার ৬টি ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন।

ইউনিয়নসমূহ:
 ১নং পশ্চিম ইসলামপুর
 ২নং পূর্ব ইসলামপুর
 ৩নং তেলিখাল
 ৪নং ইছাকলস
 ৫নং উত্তর রনিখাই
 ৬নং দক্ষিণ রনিখাই

আরও দেখুন 
 কোম্পানীগঞ্জ উপজেলা, সিলেট
 সিলেট জেলা

তথ্যসূত্র

বহিঃসংযোগ 

সিলেট জেলার থানা
কোম্পানীগঞ্জ উপজেলা, সিলেট
আব্দুল মান্নান চৌধুরী

আব্দুল মান্নান চৌধুরী বলতে যাদেরকে বোঝানো হতে পারে;

 আব্দুল মান্নান চৌধুরী (হবিগঞ্জের রাজনীতিবিদ) –হবিগঞ্জ জেলার রাজনীতিবিদ যিনি তৎকালীন সিলেট-২১ আসনের সংসদ সদস্য ছিলেন।
 আব্দুল মান্নান চৌধুরী (শিক্ষাবিদ) –বাংলাদেশী শিক্ষাবিদ এবং মুক্তিযোদ্ধা যিনি ওয়ার্ল্ড ইউনিভার্সিটির উপাচার্য।

আরও দেখুন 

 আবদুল মান্নান –দ্ব্যর্থতা নিরসন পাতা।
 এম এ মান্নান –দ্ব্যর্থতা নিরসন পাতা।
 আব্দুল মান্নান –দ্ব্যর্থতা নিরসন পাতা।

বাংলা একাডেমির সম্মানিত ফেলো
তিলোত্তমা সোম

তিলোত্তমা সোম একজন ভারতীয় অভিনেত্রী। বেশ কয়েকটি স্বাধীন চলচ্চিত্র প্রযোজনায় তার কাজের জন্য পরিচিত। ২০২১ সালে, তিনি ৬৬ তম ফিল্মফেয়ার পুরস্কারে ''স্যার ছবিতে গৃহপরিচারিকার প্রশংসনীয় চরিত্রে অভিনয়ের জন্য শ্রেষ্ঠ অভিনেত্রী (সমালোচক) বিভাগে ফিল্মফেয়ার পুরস্কার জিতেছিলেন।

কর্মজীবন 
ভারতের কলকাতায় জন্মগ্রহণকারী, সোম তার বাবা ভারতীয় বায়ূসেনাতে কর্মরত থাকায় পুরো ভারতেই বেড়ে ওঠেন।  তিনি দিল্লির লেডি শ্রী রাম কলেজে গিয়েছিলেন এবং অরবিন্দ গৌরের অস্মিতা থিয়েটার গ্রুপের একটি অংশগ্রহণ হয়েছিলেন। তিনি ২০০৪ সালের শরৎকালে নিউইয়র্ক বিশ্ববিদ্যালয়ের শিক্ষাগত থিয়েটারে স্নাতকোত্তরের জন্য নিউইয়র্কে পাড়ি জমান, যেখানে তিনি ছুটিতে মুম্বাই ভ্রমণ অবধি ছিলেন।  ফেব্রুয়ারি ২০০৮ এরপরে, তিনি মুম্বাইয়ে বাসভবন গ্রহণ করেছিলেন এবং নিউইয়র্কের কয়েকটি অসামান্য প্রকল্প শেষ করে ২০০৮ সালের মে মাসে তিনি ভারতে ফিরে আসেন। নিউইয়র্কে, তিনি একটি উচ্চ সুরক্ষিত মার্কিন কারাগারে বন্দীদের খুন করার থিয়েটারও শিখিয়েছিলেন।

তিনি মীরা নায়ারের পূর্ণদৈর্ঘ্য চলচ্চিত্র মুনসুন ওয়েডিং-এ এলিস চরিত্রে অভিনয় করেছিলেন এবং ফ্লোরিয়ান গ্যালেনবার্গার পরিচালিত শ্যাডোস অফ টাইমে (স্ক্যাচটেন ডার জেইট) দীপা অভিনয় করেছিলেন।  তিনি ক্লেয়ার ম্যাকার্থির অস্ট্রেলিয়ান ছবি দ্য ওয়েটিং সিটিতে একটি নান চরিত্রে অভিনয় করেছিলেন।  ইটালো স্পিনেলির গ্যাঙ্গার, মহাশ্বেতা দেবীর উপন্যাস অবলম্বনে তাঁর একজন সামাজিক কর্মী ছিলেন।  তিনি কৌশিক মুখোপাধ্যায়ের তাশির দেশেও কাজ করেছিলেন। তিনি দিবাকর ব্যানার্জি পরিচালিত হিন্দি রাজনৈতিক থ্রিলার চলচ্চিত্র সাংহাইতে মিসেস আহমেদীর চরিত্রে অভিনয় করেছিলেন।  সাংহাইয়ের তার অভিনয় সম্পর্কে রেডিফ লিখেছেন "সোমে একটি হিন্দি ছবিতে এই বছরের সবচেয়ে হৃদয়বিদারক পারফরম্যান্স তৈরি করেছিলেন"।

তার অন্যান্য চরিত্রে লারাকে লাইট বক্স অফ সুইটস (মেনেকা দাশ পরিচালিত), জয়া লং ইন (আফিয়া নাথানিয়েল পরিচালিত স্বল্পদৈর্ঘ্য চলচ্চিত্র) এবং বাটারফ্লাইয়ের মিরাল (তনুজ চোপড়া পরিচালিত) অন্তর্ভুক্ত করেছেন।

কুইসায় বাল্য হিসাবে বেড়ে ওঠা একটি মেয়ে হিসাবে তার অভিনয় তাকে সপ্তম আবুধাবি চলচ্চিত্র উৎসব (এডিএফএফ) এর নতুন দিগন্ত প্রতিযোগিতায় সেরা অভিনেত্রীর খেতাব অর্জন করেছিল।  তিনি নরওয়েজিয়ান অভিনেত্রী জুলিয়া ওয়াইল্ডসছুটের সাথে পদকটি ভাগ করেছেন।

চলচ্চিত্রের তালিকা

তথ্যসূত্র

বহিঃসংযোগ 

ভারতীয় চলচ্চিত্র অভিনেত্রী
জীবিত ব্যক্তি
বাঙালি ব্যক্তি
বাংলা চলচ্চিত্র অভিনেত্রী
২১শ শতাব্দীর ভারতীয় অভিনেত্রী
কলকাতার অভিনেত্রী
জন্মের বছর অনুপস্থিত (জীবিত ব্যক্তি)
১৯৭০-এর দশকে জন্ম
ভারতীয় ওয়েব ধারাবাহিক অভিনেত্রী
রেনাল বৃতি

রেনাল বৃতি বা রেনাল ক্যালিক্স (ইংরেজিতে s.Renal calyx, p. calyces) হল বৃক্কের এক ধরনের প্রকোষ্ঠ, যার মধ্য দিয়ে মূত্র প্রবাহিত হয়। লঘু বৃতিগুলো (minor calyces) রেনাল পিরামিডের শীর্ষকে ঘিরে রাখে। কিডনিতে গঠিত মূত্র শীর্ষে অবস্থিত একটি রেনাল প্যাপিলার মধ্য দিয়ে লঘু বৃতিতে যায়; দুইটি বা তিনটি লঘু বৃতি মিলিত হয়ে একটি গুরু বৃতি (major calyx) গঠন করে, যেখান থেকে মূত্র রেনাল পেলভিস হয়ে ইউরেটারে প্রবেশ করে।

কাজ   
পেসমেকার কোষে সৃষ্ট পেরিস্টালসিস গতি ক্রমান্বয়ে  বৃতিগুলোর প্রাচীরের মসৃণ পেশীতে উদ্ভূত হয়ে মূত্রকে রেনাল পেলভিস এবং ইউরেটারের মধ্য দিয়ে মূত্রাশয় পর্যন্ত চালিত করে। এর সূচনা ঘটে আয়তন বৃদ্ধির কারণে, যা বৃতিগুলোর প্রাচীর প্রসারিত করে। ফলে সেখানে স্নায়ু উদ্দীপনা সৃষ্টি হয়ে পেশীর ছন্দময় সংকোচন এবং প্রসারণের সূচনা ঘটায়, যাকে পেরিস্টালসিস বলে। প্যারাসিম্প্যাথেটিক স্নায়ু পেরিস্টালসিস গতি  বাড়ায়, আর সিম্প্যাথেটিক স্নায়ু এটি কমায়।

ক্লিনিকাল গুরুত্ব 

"স্ট্যাগহর্ন ক্যালকুলাস" হচ্ছে একপ্রকার কিডনির পাথর, যা রেনাল বৃতি পর্যন্ত বিস্তৃত হতে পারে।

একটি রেনাল ডাইভার্টিকুলাম হল রেনাল বৃতির ডাইভার্টিকুলাম।

আরও দেখুন  

 রেনাল মেডুলা 
 রেনাল পিরামিড

তথ্যসূত্র 

উৎসবিহীন তথ্যসহ সকল নিবন্ধ
বৃক্কের শারীরস্থান
পরিচর্যাকারী

স্বাস্থ্যসেবার আলোচনায় পরিচর্যাকারী বলতে এমন একজন ব্যক্তিকে বোঝায়, যিনি সহানভূতিশীলতার সাথে এক বা একাধিক অসুস্থ ও পরনির্ভরশীল ব্যক্তির দৈনন্দিন স্বাস্থ্যের ব্যক্তিগত পরিচর্যা করেন। সাধারণত পরিচর্যাকারী অসুস্থ ব্যক্তির সামাজিক বলয়ের ভেতরের কেউ, যেমন কোনও পারিবারিক সদস্য বা বন্ধু হয়ে থাকেন, তবে কদাচিৎ পেশাদার স্বাস্থ্যখাতের ব্যক্তিরাও এই ভূমিকা পালন করতে পারেন। পরিচর্যাকারীকে তাঁর সেবার জন্য অর্থ পরিশোধ করা হতে পারে বা না-ও হতে পারে। বেশিরভাগ পরিচর্যাকারীদের কোনও বিশেষ পেশাদারী প্রশিক্ষণ নেই, তাই তাদেরকে প্রায়শই অনানুষ্ঠানিক পরিচর্যাকারী বা অনানুষ্ঠানিক সেবা প্রদানকারী হিসেবে বর্ণনা করা হয়।

পরিচর্যাকারীরা সাধারণত বৃদ্ধ বয়স, প্রতিবন্ধিতা, দীর্ঘস্থায়ী অসুস্থতা বা রোগ কিংবা মানসিক বিকারের কারণে সংশ্লিষ্ট দুর্বলতার ক্ষেত্রে একজন ব্যক্তিকে সাহায্য প্রদান করেন। তিনি সাধারণত অসুস্থ ব্যক্তির পক্ষে চিকিৎসক ও শুশ্রুষাকারীদের (নার্স) সাথে আলোচনা করেন ও তার ঔষধের ব্যবস্থাপনা করেন। অত্যন্ত দুর্বল বা শারীরিকভাবে প্রতিবন্ধী ব্যক্তিদের গোসল করতে ও পোশাক পরতে ও খুলতে সাহায্য করেন। এছাড়া অসুস্থ ব্যক্তি একা একা সম্পন্ন করতে পারেন না, এমন যেকোনও কাজ যেমন গৃহস্থালি কাজ, আহার প্রস্তুতি, ইত্যাদির দায়িত্ব নেন।

সমস্ত উন্নত দেশগুলিতে জনগণের গড় বয়স ক্রমাগত বৃদ্ধি পাচ্ছে, ফলে সেইসব সমাজে পরিচর্যাকারীদের বৃত্তিগত ও অর্থনৈতিক ভূমিকা ক্রমশ অধিকতর গুরুত্বপূর্ণ হিসেবে স্বীকৃতি পাচ্ছে। পরিচর্যাকারীদের কর্মজীবনের উন্নতির লক্ষ্যে সহায়তা প্রদানকারী অনেক সংস্থা ও সংগঠনের আবির্ভাব হয়েছে।

তথ্যসূত্র

পরিচর্যা
অবৈতনিক কাজ
আব্দুল মান্নান চৌধুরী (হবিগঞ্জের রাজনীতিবিদ)

আব্দুল মান্নান চৌধুরী যিনি ছানু মিয়া নামে পরিচিত ছিলেন। বাংলাদেশের হবিগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন সিলেট-২১ আসনের সংসদ সদস্য ছিলেন।

প্রাথমিক জীবন 
আব্দুল মান্নান চৌধুরী হবিগঞ্জের নবীগঞ্জে জন্মগ্রহণ করেন।

রাজনৈতিক জীবন 
আব্দুল মান্নান চৌধুরী ১৯৩৬ সালে কলকাতায় জাহাজের শ্রমিক হিসেবে কর্মজীবন শুরু করেন। তিনি ১৯৪১ সালে ইংল্যান্ডে চলে যান। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-২১ আসন থেকে সংসদ সদস্য নির্বাচিত হন।

তথ্যসূত্র 

জন্মের বছর অনুপস্থিত (জীবিত ব্যক্তি)
মৃত্যুর সাল অনুপস্থিত
হবিগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
গায়ানা ফুটবল ফেডারেশন

গায়ানা ফুটবল ফেডারেশন (; এছাড়াও সংক্ষেপে জিএফএফ নামে পরিচিত) হচ্ছে গায়ানার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০২ সালে প্রতিষ্ঠিত হয়েছে। এটি প্রতিষ্ঠার ৬৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৯ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গায়ানার রাজধানী জর্জটাউনে অবস্থিত।

এই সংস্থাটি গায়ানার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জিএফএফ এলিট লীগ, জিএফএফ জাতীয় সুপার লীগ এবং জিএফএফ মেয়রস কাপের মতো প্রতিযোগিতার সকল কার্যক্রম পরিচালনা করে। বর্তমানে গায়ানা ফুটবল ফেডারেশনের সভাপতির দায়িত্ব পালন করছেন ওয়েন ফোর্ডে এবং সাধারণ সম্পাদকের দায়িত্ব পালন করছেন ইয়ান আলভেস।

কর্মকর্তা

তথ্যসূত্র

বহিঃসংযোগ
  
 ফিফা-এ গায়ানা ফুটবল ফেডারেশন  
 কনকাকাফ-এ গায়ানা ফুটবল ফেডারেশন  

গায়ানা ফুটবল ফেডারেশন
১৯০২-এ গায়ানা-এ প্রতিষ্ঠিত
১৯০২-এ প্রতিষ্ঠিত ক্রীড়া সংস্থা
গায়ানার ক্রীড়া নিয়ন্ত্রণ সংস্থা
গায়ানার ফুটবল পরিচালনা পরিষদ
কনকাকাফের সদস্য
হাইতিয় ফুটবল ফেডারেশন

হাইতিয় ফুটবল ফেডারেশন (, , ; এছাড়াও সংক্ষেপে এফএইচএফ নামে পরিচিত) হচ্ছে হাইতির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৪ সালে প্রতিষ্ঠিত হয়েছে। এটি প্রতিষ্ঠার ৩০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৭ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর হাইতির রাজধানী পর্তোপ্রাঁসে অবস্থিত।

এই সংস্থাটি হাইতির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে হাইতিয় লীগ, কুপ দ'হাইতির মতো প্রতিযোগিতার সকল কার্যক্রম পরিচালনা করে। বর্তমানে হাইতিয় ফুটবল ফেডারেশনের সভাপতির দায়িত্ব পালন করছেন ইভেস জঁ-বার্ত এবং সাধারণ সম্পাদকের দায়িত্ব পালন করছেন কার্লো মার্সেলিন।

কর্মকর্তা

তথ্যসূত্র

বহিঃসংযোগ
  
 ফিফা-এ হাইতিয় ফুটবল ফেডারেশন  
 কনকাকাফ-এ হাইতিয় ফুটবল ফেডারেশন  

হাইতিয় ফুটবল ফেডারেশন
১৯০৪-এ হাইতি-এ প্রতিষ্ঠিত
১৯০৪-এ প্রতিষ্ঠিত ক্রীড়া সংস্থা
হাইতির ক্রীড়া নিয়ন্ত্রণ সংস্থা
হাইতির ফুটবল পরিচালনা পরিষদ
কনকাকাফের সদস্য
ক্রীড়া একাডেমি
ত্রিনিদাদ ও টোবাগো ফুটবল অ্যাসোসিয়েশন

ত্রিনিদাদ ও টোবাগো ফুটবল অ্যাসোসিয়েশন (; এছাড়াও সংক্ষেপে টিটিএফএ নামে পরিচিত) হচ্ছে ত্রিনিদাদ ও টোবাগোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৮ সালে প্রতিষ্ঠিত হয়েছে। এটি প্রতিষ্ঠার ৩৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৬ বছর পর ১৯৬৪ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর ত্রিনিদাদ ও টোবাগোর কুভায় অবস্থিত।

এই সংস্থাটি ত্রিনিদাদ ও টোবাগোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টিটি প্রো লীগ, টিটি সুপার লীগ, ত্রিনিদাদ ও টোবাগো এফএ ট্রফি এবং ত্রিনিদাদ ও টোবাগো লীগ কাপের মতো প্রতিযোগিতার সকল কার্যক্রম পরিচালনা করে। বর্তমানে ত্রিনিদাদ ও টোবাগো ফুটবল অ্যাসোসিয়েশনের সভাপতির দায়িত্ব পালন করছেন রবার্ট হাদাদ এবং সাধারণ সম্পাদকের দায়িত্ব পালন করছেন রামেশ রামধান।

কর্মকর্তা

তথ্যসূত্র

বহিঃসংযোগ
  
 ফিফা-এ ত্রিনিদাদ ও টোবাগো ফুটবল অ্যাসোসিয়েশন  
 কনকাকাফ-এ ত্রিনিদাদ ও টোবাগো ফুটবল অ্যাসোসিয়েশন 
 সকা ওয়ারিয়রস অনলাইন, ফ্লেক্স ফুটবল সাইট 

ত্রিনিদাদ ও টোবাগো ফুটবল অ্যাসোসিয়েশন
১৯০৮-এ ত্রিনিদাদ ও টোবাগো-এ প্রতিষ্ঠিত
১৯০৮-এ প্রতিষ্ঠিত ক্রীড়া সংস্থা
ত্রিনিদাদ ও টোবাগোর ক্রীড়া নিয়ন্ত্রণ সংস্থা
ত্রিনিদাদ ও টোবাগোর ফুটবল পরিচালনা পরিষদ
কনকাকাফের সদস্য
১৯০৮-এ প্রতিষ্ঠিত সংস্থা
বার্বাডোস ফুটবল অ্যাসোসিয়েশন

বার্বাডোস ফুটবল অ্যাসোসিয়েশন (; এছাড়াও সংক্ষেপে বিএফএ নামে পরিচিত) হচ্ছে বার্বাডোসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১০ সালে প্রতিষ্ঠিত হয়েছে। এটি প্রতিষ্ঠার ৫৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৭ বছর পর ১৯৬৭ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর বার্বাডোসের রাজধানী ব্রিজটাউনে অবস্থিত।

এই সংস্থাটি বার্বাডোসের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে বার্বাডোস প্রিমিয়ার লীগ এবং বার্বাডোস এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে বার্বাডোস ফুটবল অ্যাসোসিয়েশনের সভাপতির দায়িত্ব পালন করছেন র‍্যান্ডি হ্যারিস এবং সাধারণ সম্পাদকের দায়িত্ব পালন করছেন এডউইন উড।

কর্মকর্তা

তথ্যসূত্র

বহিঃসংযোগ
  
 ফিফা-এ বার্বাডোস ফুটবল অ্যাসোসিয়েশন  
 কনকাকাফ-এ বার্বাডোস ফুটবল অ্যাসোসিয়েশন  

বার্বাডোস ফুটবল অ্যাসোসিয়েশন
১৯১০-এ বার্বাডোস-এ প্রতিষ্ঠিত
১৯১০-এ প্রতিষ্ঠিত ক্রীড়া সংস্থা
বার্বাডোসের ক্রীড়া নিয়ন্ত্রণ সংস্থা
বার্বাডোসের ফুটবল পরিচালনা পরিষদ
কনকাকাফের সদস্য
শ্রীশ্রী রাধা-গিরিধারী মন্দির

শ্রীশ্রী রাধা-গিরিধারী মন্দির   বাংলাদেশে  লালমনিরহাট জেলার পৌরসভা এলাকায় অবস্থিত একটি পুরাতন মন্দির।  এটি বানিয়ার দিঘি ইসকন মন্দির নামেও পরিচিত।

উৎসব ও মহোৎসবসমূহ 
এখানে সনাতন ধর্মীয় প্রায় সকল অনুষ্ঠান যেমন শ্রীশ্রী জগন্নাথদেবের রথযাত্রা ও স্নানযাত্রা, শ্রীকৃষ্ণের জন্মাষ্টমী, শ্রীচৈতন্য মহাপ্রভুর আবির্ভাব তিথী ও হোলি, একমাসব্যাপী দামোদর ব্রত, অন্নকুট ও অন্যান্য অনুষ্ঠান জাকজমকপূর্ণ ভাবে হয়ে থাকে তাই এখানে লালমনিরহাট, রংপুর ও কুড়িগ্রাম জেলার অগণিত ভক্তের সমাগম ঘটে। এসব অনুষ্ঠানের মধ্যে রথযাত্রা, জন্মাষ্টমী, হোলি, ঝুলন পূর্ণিমা অন্যতম

চিত্রশালা

অন্যান্য 
মন্দির প্রাঙ্গণে ভক্তি বেদান্ত বুক স্টল নামে একটি দোকান আছে। যেখানে পূজা অর্চনার দ্রব্যাদি ও হিন্দুধর্ম সম্পর্কিত অনেক গ্রন্থ রয়েছে।

তথ্যসূত্র

বহিঃসংযোগ 

লালমনিরহাট জেলার হিন্দু মন্দির
কৃষ্ণ মন্দির
জগন্নাথ মন্দির
বাংলাদেশের ইসকন মন্দির
আন্তর্জাতিক কৃষ্ণভাবনামৃত সংঘের মন্দির